૨૬ વર્ષના કિરણે પોતાના પ્રોફેશનલ બૅકગ્રાઉન્ડ વિશે જણાવતાં કહ્યું હતું કે ‘હું કાંદિવલીમાં રહું છું અને બૅન્કમાં કામ કરું છુ. ૩૫ વર્ષનો દીપ ઉદેશી અમારા ચારેયમાં મોટો છે અને તેનો સાઇક્લિંગનો અનુભવ પણ અમારાથી વધારે છે. તેનો પોતાનો બિઝનેસ છે. ૨૮ વર્ષનો મુલુંડમાં રહેતો મુકુંદ ઠક્કર પોતાનો સાઇક્લિંગ સ્ટુડિયો ચલાવે છે અને ૩૨ વર્ષનો વિરારમાં રહેતો રાકેશ પટેલ બૅન્કમાં જૉબ કરે છે. આમ અમારા ચારેય માટે સાઇક્લિંગ માત્ર પૅશન છે. અમે અઠવાડિયામાં ત્રણ દિવસ ૩૦થી ૪૦ કિલોમીટર સાઇકલ ચલાવીને પ્રૅક્ટિસ કરતા હતા. પ્રૉપર ડાયટ પણ ફૉલો કરીએ છીએ. ઇવેન્ટ નજીકમાં હોય ત્યારે વધુ હાર્ડ પ્રૅક્ટિસ ન કરવી જોઈએ એવું એક્સપર્ટ્સ કહેતા હોય છે જેથી બૉડીને ઓવર-સ્ટ્રેઇન ન પહોંચે. ત્યાંની ઠંડી ક્લાઇમેટ, વેજિટેરિયન હોવાને કારણે ફૂડમાં પડી શકનારી તકલીફો અને આટલું લાંબું ડિસ્ટન્સ એમ બધા પ્રકારના અપેક્ષિત પડકારોને પાર કરવા માટે અમે અમુક સ્ટ્રૅટેજી બનાવી છે. બસ, એમાં ઈશ્વર સાથ આપે તો નિશ્ચિત સાઇક્લિંગ મૅરથૉનને પૂરી કરીને બતાવીશું.’